**1/2006. (I. 9.) MÜK határozat**

**az 1/2001. (VI. 11.) Választási Szabályzat módosításáról[[1]](#footnote-1)**

1. A Szabályzat 21. pontja hatályát veszti.

2. A Szabályzat 30. pontjának helyébe az alábbi szöveg lép:

„A tisztségre történő választásnál a szavazó a megválasztani kívánt személy neve mellé két egymást metsző vonallal jelet tesz (X, *+*).

Testületi tagokra történő jelölés esetén a szavazó lapon fel kell tüntetni, hogy a jelöltek közül a szavazó legfeljebb hány személyt választhat. A szavazó a megválasztani kívánt személyek neve mellé egymást metsző, vonallal jelet tesz.”

3. A Szabályzat 31. pontjának helyébe az alábbi szöveg lép:

„Érvénytelen a szavazat egésze, ha:

*a)* nem az érvényes szavazólapon adták le,

*b)* a szavazólapot áthúzták.

Érvénytelen a szavazatnak arra a tisztségviselőre vagy arra a testületre vonatkozó része, melyből egyértelműen nem állapítható meg, hogy a szavazatot kire adták le.”

4. A 35. pont az alábbi 35/A. ponttal egészül ki:

„Testületi tagságnál a kapott szavazatok számának sorrendje alapján kell a választás eredményét megállapítani. Amennyiben egyenlő számú szavazat folytán a megválasztott személyek száma meghaladná az adott testületre megválaszthatók számát, közülük sorsolással kell eldönteni a testületbe még bejutó személyt.”

5. Jelen módosítás a kihirdetés napjától[[2]](#footnote-2) hatályos azzal, hogy a módosítás 2. pontjában írottak helyett a 2006. évi kamarai választások során a területi kamara választási bizottságának döntése alapján alkalmazhatók a hatályon kívül helyezett 30. pontban írottak is.

1. Megjelent: Igazságügyi Közlöny 2006/1. [↑](#footnote-ref-1)
2. 2006. február 6. [↑](#footnote-ref-2)